Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: hivatkozott 28/1995. (III. 24.) Korm. rendelet melléklete csupán a jelentkezőtől kért személyes adatok körét határozza meg,
Paragraph Index: 1303

3. Az előfizető nem járul hozzá az adatai közzétételéhez („titkos”). — Ettől függetlenül nyilatkozzon minden előfizető arról is, hozzájárul-e adatai direkt marketing célú felhasználásához. Ha az előfizető az adatkezelési nyilatkozatot nem tölti ki, jelentse ez a titkos adatkezelésre utaló szándék kifejezését. Javaslom a jövőben is a házszám nélküli cím alkalmazását, és az eddigiektől eltérő egyedi igényeket is vegyék figyelembe. 2000/88/II. szám — Nagy szerepe van a rendszeres és széles körű tájékoztatásnak. Megoldást jelenthet a — havonta kipostázott — számlához mellékelt ismertető elkészítése, melyben adjanak közérthető magyarázatot a direkt marketing célú felhasználás, és a telefonkönyvben, illetve a tudakozóban való szerepeltetés eltérő jogi természetéről. Érdemes a tájékoztatóban arra is kitérni, hogy a házszám elhagyása az adatok jogellenes felhasználásának megakadályozását szolgálja. Az alkalmat megragadva hívják fel a figyelmet arra is, hogy a nyilatkozat kitöltése nem kötelező.” (531/A/98, 73/A/1999, 259/A/1999, 310/K/1999) A Matáv Rt. rejtett (titkos) telefonszámokat is tartalmazó számítógépes „CD-tudakozó” nyilvánosságra kerülését sérelmezte egy panaszos. A vizsgálat feltárta, hogy az 1997. év végi teljes Matáv előfizetői adatállományt tartalmazó CD-ROM a vizsgálat időpontjában jogellenesen még beszerezhető. A Matáv Rt. a tudakozórendszer korszerűsítése során egy olyan szervezeti egysége részére készíttette el egy vállalkozóval a „CD-tudakozó”-t, amelynek feladatai ellátásához szüksége volt a teljes körű előfizetői adatállományra, de ahhoz átmenetileg nem rendelkezett on-line hozzáféréssel. A megrendelés alapján előállított CD-ROM telefonkönyvről illegális másolat készült, amelyről azután további példányokat állítottak elő. Az esetre a rendőrség egy nyomozás során bukkant rá; az illegálisan előállított és terjesztett CD-ROM-ból néhány példányt le is foglaltak. A fenti tények és az adatvédelmi törvény előírásai alapján a vizsgálat megállapította, hogy a Matáv Rt. adatkezelői minőségében nem gondoskodott megfelelően az előfizetők személyes adatainak biztonságáról, így a személyes adatok védelméhez fűződő jogok súlyosan sérültek azon előfizetők esetében, akik nem járultak hozzá adataik nyilvánosságra hozatalához. A Matáv Rt. az eset tudomásulvétele után több intézkedést tett. Tájékoztatót készítettek az ügyfélszolgálatok részére, és valamennyi reklamáló ügyfél számára ingyenes számcserét biztosítottak (a számcserével együtt járó költségek fedezésére 1000 Ft kompenzációval). Ezzel egyidejűleg elindították a tudakozórendszer biztonsági felülvizsgálatát, és megszüntették a Matáv és a helyi telefontársaságok közötti titkos előfizetői számok átadását. A Matáv Rt. elnök-vezérigazgatójának nyilatkozata szerint az átalányként biztosított kompenzációt meghaladó kárigények elbírálásától sem zárkóznak el, tekintettel az adatvédelmi törvény szabályaiból adódó objektív felelősségükre. (49/A/1999) Egy leendő előfizető kérte segítségünket a Matáv Rt. előfizetői szerződés módosításához használt formanyomtatvány kitöltéséhez, mert nem tudta eldönteni, jogszerűen kéri-e a szolgáltató az adatlapon szereplő adatokat. Megnyugtattuk a panaszost, mert a szerződés módosításához szükséges minimális adattartalmon nem terjeszkedett túl az átíráshoz használt szerződésminta, így a kért adatok köre adatvédelmi szempontból nem kifogásolható. Magánszemélyeknél (természetes személy) az azonosításhoz szükséges adatokhoz tartoznak az úgynevezett természetes azonosító adatok, melyek köre a következő: név, nők esetében leánykori név, nem, születési hely és idő, valamint az anya neve. (326/A/1999) Többen kértek állásfoglalást a jogszerű telefonlehallgatások jogszabályi hátteréről mind a vezetékes, mind a mobiltelefon-előfizetők köréből. Egyre többen érdeklődtek arról is, köteles-e a szolgáltató vagy a lehallgatásra jogosult

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes